7. ΒΑΣΙΛΙΚΟΝ ΔΙΑΤΑΓΜΑ της 30 Απρ./10 Μαΐου 1963 (ΦΕΚ Δ'  68) Περί επεκτάσεως των διατάξεων του από 18 Φεβρ. 1954 Β.Δ/τος "περί Κανονισμών δια την μελέτην και εκτέλεσιν οικοδομικών έργων εξ ωπλισμένου σκυροδέματος" και εις τας περιοχάς των Πολεοδομικών Γραφείων ολοκλήρου της Χώρας. Έχοντες υπ' όψιν: 1)τας διατάξεις του από 17 Ιουλ. 1923 Ν.Δ/τος "περί σχεδίων πόλεων, κωμών και συνοικισμών του Κράτους και οικοδομής αυτών" ως αύται μεταγενεστέρως ετροποποιήθησαν και συνεπληρώθησαν και δη το άρθρ. 9 παρ. 2 εδάφ. 10 αυτού, 2)την υπ' αριθ. Α77960/21.11.1961 απόφασιν του Υπουργού Δημοσίων Έργων "περί εξουσιοδοτήσεως του Υφυπουργού Δημοσίων Έργων δι' άσκησιν αρμοδιοτήτων" (ΦΕΚ 419Β') και ιδόντες την υπ' αριθ. 10/1963 πράξιν του Γενικού Συμβουλίου Δημοσίων Έργων και την υπ' αριθ. 188/1963 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υφυπουργού, απεφασίσαμεν και διατάσσομεν: 1.Εγκρίνομεν την επέκτασιν της ισχύος των διατάξεων του από 18 Φεβρ. 1954 Β.Δ/τος "περί Κανονισμών δια την μελέτην και εκτέλεσιν οικοδομικών έργων εξ ωπλισμένου σκυροδέματος" και εις τας περιοχάς εφ' ων εκτείνεται η αρμοδιότης των Γραφείων Πολεοδομίας ολοκλήρου της Χώρας. 2.Η ισχύς του παρόντος άρχεται δύο μήνας μετά την δημοσίευσιν αυτού. 